The Who-ს დისკოგრაფია
აქ წარმოდგენილია ინგლისური როკ-ჯგუფ The Who-ს ალბომების და სინგლების დისკოგრაფია. The Who-მ წლის განმავლობაში რამდენიმე ხმისჩამწერი ლეიბლი შეიცვალა. ბრიტანეთსა და ჩრდილოეთი ამერიკის გარდა სხვა ქვეყნებში მათ კონტრაქტი Brunswick Records-თან ჰქონდათ. 1966 წელს ჯგუფი გადავიდა Polydor Records-ზე და დაიბრუნა უფლებები Brunswick-ისთვის შექმნილ ჩანაწერებზეც. შემდეგ წელს მათ შექმნეს Track Records და მასზე ჩანაწერების გამოცემა დაიწყეს, ხოლო დისტრიბუციას Polydor ეწოდა. 1974 წელს ჯგუფმა დატოვა Track და დაუბრუნდა Polydor-ს, რომელზეც ჩანაწერებს დღემდე გამოსცემს. ჩრდილოეთ ამერიკაში ჯგუფი თავდაპირველად Decca Records-ზე იყო. შემდეგ, 1966 წელს, სინგლის გამოსაცემად, იგი Atco Records-ზე გადავიდა და წლის ბოლოს Decca-ს დაუბრუნდა. 1972 წელს Decca-ს ამერიკული ლეიბლი შეერწყა MCA Records-ს. ჯგუფმა 1981 წელს კიდევ ერთხელ შეიცვალა ამერიკული ლეიბლები და გადავიდა Warner Bros. Records-ზე. მასზე გამოვიდა ალბომები Face Dances და It's Hard და სინგლები, შემდეგ კი ჯგუფი დაიშალა. მოგვიანებით MCA-მ მიიღო Warner Bros. Records-ზე გამოსული ალბომების აშშ-ში გამოცემის უფლებები. 2003 წელს MCA Records (ამჯერად Polydor-თან თანამშრომლობით, Universal Music Group-ის მფლობელობაში) შეერწყა Geffen Records-ს, რომელიც, ირონიულად, თავდაპირველად იყო დამოუკიდებელი ლეიბლი, რომლის პროდუქციის დისტრიბუტორი Warner Bros. Records იყო. Geffen ამჟამად აკონტროლებს The Who-ს კატალოგის აშშ-ში გამოცემის უფლებებს, ალბომამდე It's Hard. 2006 წლის ალბომი Endless Wire აშშ-ში გამოვიდა Universal Republic-ზე.